Около 700 000 фиданки ще отгледа тази година базовият разсадник в Джулюница
Около 600 000 фиданки, произвеждани от семена, се отглеждат годишно в базов разсадник Джулюница към Северноцентрално държавно предприятие. Това съобщи при провеждането на Ден на отворените врати Мила Стоянова, директор на Държавно горско стопанство – Горна Оряховица, което стопанисва разсадника. 
От т.нар. „контейнерни“ фиданки, през миналата година в базата са били произведени 30 000 дръвчета, а предвиденото за тази година е броят им да стигне 100 000.  
Разсадникът се простира на площ от 192 декара, върху които се отглеждат предимно широколистни фиданки за залесяване – дъбове, акация, липа и др. Произвеждат се също така декоративни дръвчета. От миналата година в Джулюница е започнало и контейнерното производство на черен бор и смърч, като тази година броят на дръвчетата ще бъде утроен. 
7 човека са сезонно заети в разсадника, като всички те работят в него от години. 

